Bidrag til Kundskab om Alteret hos Grækerne. 277 



kunne vi danne os en rimelig Forestilling om det olympiske 

 Alter. 



En saadan Analogi er imidlertid virkelig fundet i det store 

 Alter i Syrakus, som Kong Hiero II opførte. Efter Diodor XVI, 

 83 laa denne Pragtbygning i Nærheden af Theatret ; den var en 

 Stadie lang og havde en tilsvarende Bredde og Højde. Dens 

 Plads kan endnu ses, og Resterne ere beskrevne af Serra di 

 Falco, Antichita della Sicilia IV; fuldstændigere og nøjagtigere 

 af Koldewey og Puchstein , Die griechischen Tempel Unter- 

 italiens und Siciliens S. 70 ff., Taf. 10. Diodors Maal er tilnær- 

 melsesvis rigtigt. Ruinen har en Længde af 199,07 Met. (Det 

 attiske Stadion er 177 Met., det olympiske 192.) Bredden er 

 17,41 Met. Højden kan ikke angives, da kun Fundamenterne 

 ere bevarede. Disse vise dog, at Bygningen har været delt i 

 to Dele efter Længden. Den smallere, vestligere Del, hvor Op- 

 gangen har været, antages for Prothysis. Dens Bredde er 5 Met. 

 Af den nordre Ende er saa meget bevaret, at Koldewey derefter 

 har kunnet restaurere Opgangen , eller rettere Opgangene ; thi 

 han tænker sig en Trappe ved den nordlige og en ved den 

 sydlige Ende af Vestsiden. Et Par stivt ved Siden af hinanden 

 staaende Fødder, mener han, have tilhørt Telamoner eller At- 

 lanter, der have indhegnet Trappen, ligesom paa Hieros Skib 

 hos Athenæos V, p, 208 b. Flere fundne Arkitekturstykker have 

 givet Bidrag til Restaurationen; men Højden kunne vi kun gætte 

 os til; Koldewey anslaar den til 10,68 M. Men hvad er dette 

 for en uformelig Bygning, der er 300 Alen lang ved Siden 

 af en saa ringe Bredde og Højde? Man maatte jo snarere 

 kalde den en Mur end et Alter. Dog naar man tænker paa, 

 hvilke store Offerfester Grækerne holdt, at der allerede i den 

 fjerne Oldtid omtales Hekatomber, og at 100 Øxne næppe 

 vilde forslaa, naar Herskeren over Hellas' folkerigeste Stad 

 skulde beværte de Hundredetusinder, der kaldte ham Konge, be- 

 griber man, at der behøvedes Plads til at udfolde Offerproces- 

 sionen og til at fremlægge Offerdyrenes Indvolde og Fedt for 



29 



